“บิ๊กตู่” ยังไม่เคาะหยุดสงกรานต์ยาว 9 วัน! แจงอยู่ระหว่างพิจารณาแนะรอมติ ครม.
"บิ๊กตู่" ยังไม่เคาะหยุดสงกรานต์ยาว 9 วัน! แจงอยู่ระหว่างพิจารณาแนะรอมติ ครม.
"บิ๊กตู่" ยังไม่เคาะหยุดสงกรานต์ยาว 9 วัน! แจงอยู่ระหว่างพิจารณาแนะรอมติ ครม.
17 ก.พ. 2563

ผู้สื่อข่าวรายงานว่า วันนี้ (17 ก.พ.63)​ที่ทำเนียบรัฐบาล พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ให้สัมภาษณ์ถึงข้อเสนอของนายสมคิด จาตุศรีพิทักษ์ รองนายกรัฐมนตรี ที่จะให้มีการเพิ่มวันหยุดถึง 9 วันในช่วงเทศกาลสงกรานต์ เพื่อกระตุ้นเศรษฐกิจและการท่องเที่ยว
โดยระบุว่า ขณะนี้ยังอยู่ระหว่างการพิจารณา ยังไม่มีข้อยุติ ซึ่งหากจะดำเนินการก็จะใช้วิธีการนำวันหยุดอื่นมาชดเชยแทน ไม่ใช่การเพิ่มวันหยุด ส่วนจะเป็นไปได้หรือไม่ ขึ้นอยู่กับมติที่ประชุมคณะรัฐมนตรี
พร้อมกันนี้ พล.อ.ประยุทธ์ ย้อนถามผู้สื่อข่าวว่าอยากได้หยุดยาวกันหรือไม่ แต่บางทีนายกรัฐมนตรีก็ไม่อยากได้ เพราะอยากจะทำงาน อย่างไรก็ตาม แนวคิดการเกลี่ยวันหยุดเพิ่มในช่วงเวลากล่าว ก็เพื่อกระตุ้นการท่องเที่ยวที่กำลังมีปัญหา ซึ่งต้องดูว่าจะดีหรือไม่ บางอย่างก็จำเป็นต้องทำ ทุกอย่างต้องมีเหตุมีผลกันบ้าง